LIETUVOS RESPUBLIKOS SVEIKATOS APSAUGOS MINISTRO



ĮSAKYMAS

**DĖL LIETUVOS RESPUBLIKOS SVEIKATOS APSAUGOS MINISTRO 2002 M. GRUODŽIO 24 D. ĮSAKYMO NR. 677 „DĖL LIETUVOS HIGIENOS NORMOS HN 119:2002 „MAISTO PRODUKTŲ ŽENKLINIMAS“ TVIRTINIMO“ PAKEITIMO**

2010 m. lapkričio 16 d. Nr. V-989

Vilnius

Vadovaudamasis Lietuvos Respublikos maisto įstatymo (Žin., 2000, Nr. [32-893](https://www.e-tar.lt/portal/lt/legalAct/TAR.5B99A78DA6C7); 2002, Nr. [64-2574](https://www.e-tar.lt/portal/lt/legalAct/TAR.9F2F0CB0B560); 2003, Nr. [92-4139](https://www.e-tar.lt/portal/lt/legalAct/TAR.CBB92369C85F)) 9 straipsnio 2 dalies 1 ir 4 punktais, įgyvendindamas 2000 m. kovo 20 d. Europos Parlamento ir Tarybos direktyvą 2000/13/EB dėl valstybių narių įstatymų, reglamentuojančių maisto produktų ženklinimą, pateikimą ir reklamavimą, derinimo (OL *2004 m. specialusis leidimas***,** 15 skyrius, 5 tomas, p. 75), su paskutiniais pakeitimais, padarytais 2008 m. gruodžio 16 d. Europos Parlamento ir Tarybos reglamentu (EB) Nr. 1334/2008 (OL 2008 L 354, p. 34), bei įgyvendindamas 2007 m. lapkričio 27 d. Komisijos direktyvą 2007/68/EB, iš dalies keičiančią Europos Parlamento ir Tarybos direktyvos 2000/13/EB IIIa priedą dėl tam tikrų maisto sudedamųjų dalių (OL 2007 L 310, p. 11), su paskutiniais pakeitimais, padarytais 2009 m. gegužės 20 d. Komisijos reglamentu (EB) Nr. 415/2009 (OL 2009 L 125, p. 52):

1. Pakeičiu Lietuvos Respublikos sveikatos apsaugos ministro 2002 m. gruodžio 24 d. įsakymą Nr. 677 „Dėl Lietuvos higienos normos HN 119:2002 „Maisto produktų ženklinimas“ tvirtinimo“ (Žin., 2003, Nr. [13-530](https://www.e-tar.lt/portal/lt/legalAct/TAR.C136AD7D0E61), Nr. [60-2741](https://www.e-tar.lt/portal/lt/legalAct/TAR.D7C164DAA255); 2004, Nr. [70-2458](https://www.e-tar.lt/portal/lt/legalAct/TAR.F16A53DAF496)):

1.1. Išdėstau 3 punktą taip:

„3. Pavedu įsakymo vykdymo kontrolę viceministrui pagal kuruojamą sritį.“

1.2. Nurodytuoju įsakymu patvirtintoje Lietuvos higienos normoje HN 119:2002 „Maisto produktų ženklinimas“:

1.2.1. Išdėstau 5.5 punktą taip:

„5.5. Lietuvos Respublikos sveikatos apsaugos ministro 2010 m. gegužės 13 d. įsakymas Nr. V-432 „Dėl Lietuvos higienos normos HN 17:2010 „Maisto papildai“ patvirtinimo“ (Žin., 2010, Nr. [58-2844](https://www.e-tar.lt/portal/lt/legalAct/TAR.95B8B2168D79)).“

1.2.2. Papildau šiuo 5.8 punktu:

„5.8. 2008 m. gruodžio 16 d. Europos Parlamento ir Tarybos reglamentas (EB) Nr. 1333/2008 dėl maisto priedų (OL 2008 L 354, p. 16).“

1.2.3. Papildau šiuo 5.9 punktu:

„5.9. 2007 m. spalio 22 d. Tarybos reglamentas (EB) Nr. 1234/2007, nustatantis bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (OL 2007 L 299, p. 1).“

1.2.4. Išdėstau 13.7 punktą taip:

„13.7. Europos Sąjungoje įsisteigusio gamintojo, pakuotojo ar pardavėjo pavadinimą ar firmos vardą ir adresą.“

1.2.5.Išdėstau 13.11.1 punktą taip:

**„**13.11.1. maisto produktus, kuriuos gaminant panaudotos įpakavimo dujos, įteisintos Reglamente Nr. 1333/2008 [5.8], ir taip pailgintas jų tinkamumo vartoti terminas, papildomu užrašu „Supakuota naudojant apsaugines dujas.“

1.2.6. Išdėstau 1 priedo 18 eilutę taip:

„

|  |  |
| --- | --- |
| 18. Visų rūšių vynas, nurodytas Reglamente (EB) Nr. 1234/2007 [5.9] | Vynas |

“.

2. Nustatau, kad leidžiama prekiauti vynu, nurodytu 2008 m. balandžio 29 d. Tarybos reglamento (EB) Nr. 479/2008 dėl bendro vyno rinkos organizavimo, iš dalies keičiančio Reglamentus (EB) Nr. 1493/1999, (EB) Nr. 1782/2003, (EB) Nr. 1290/2005, (EB) Nr. 3/2008 ir panaikinančio Reglamentus (EEB) Nr. 2392/86 bei (EB) Nr. 1493/1999 (OL 2008 L 148, p. 1), IV priede, pateiktu rinkai ar paženklintu iki 2010 m. gruodžio 31 d. ir atitinkančiu 2005 m. rugsėjo 1 d. įsakymo Nr. V-676 „Dėl Lietuvos Respublikos sveikatos apsaugos ministro 2002 m. gruodžio 24 d. įsakymo Nr. 677 „Dėl Lietuvos higienos normos HN 119:2002 „Maisto produktų ženklinimas“ tvirtinimo“ pakeitimo“ 1.2 punkte išdėstytus reikalavimus, kol baigsis jo atsargos.

3. Pavedu įsakymo vykdymo kontrolę viceministrui pagal kuruojamą sritį.

SVEIKATOS APSAUGOS MINISTRAS RAIMONDAS ŠUKYS